ત્રણેય પેસેન્જર ર‌િખયાલ પાસે ઊતરી ગયા હતા ત્યારે પ્રફુલભાઇને વહેમ જતાં તેમણે રૂપાલીબહેનને થેલો ચેક કરવા કહ્યું હતું. આ મામલે રિક્ષા ડ્રાઇવર અને પ્રફુલભાઇ વચ્ચે ઝઘડો થયો હતો અને તેમને રખિયાલ ઉતારી દીધા હતા. ડ્રાઇવર પ્રફુલભાઇ અને તેમની પત્નીને બીભત્સ ગાળો દેતો હતો ત્યારે સ્થાનિકો ભેગા થઇ ગયા હતા અને રિક્ષાચાલકને સમજાવ્યો હતો કે કેમ તું મહિલાને ગાળો આપે છે. ત્યારબાદ રિક્ષાચાલક ત્યાંથી જતો રહ્યો હતો. તેની નવી રિક્ષા હોવાથી નંબર પ્લેટ હતી નહીં, પરંતુ રિક્ષાની પાછળ જી.બી. વ્હિલર્સ લખ્યું હતું.